Óheimilt er að flytja inn og dreifa lifandi framandi lífverum nema með leyfi Umhverfisstofnunar . Þetta gildir þó ekki um búfé eða framandi plöntutegundir sem hafa verið notaðar til garðyrkju , túnræktar , jarðræktar , landgræðslu og skógræktar nema innflutningur sé bannað samkvæmt reglugerð . Til að sækja um innflutningsleyfi fyrir framandi lífveru skal fylla út umsókn á þjónustugátt Umhverfisstofnunar . Með umsókn um innflutningsleyfi skal fylgja áhættumat ( sjá leiðbeiningar um áhættumat hér að neðan ) sem umsækjandi hefur aflað og skal þar m.a. koma fram mat á hættu á því hvort viðkomandi lífverur séu ágengar og þeim áhrifum sem það kann að hafa á líffræðilega fjölbreytni . Ef lífverurnar eru fluttar til landsins í því augnamiði að dreifa þeim skal umsóknin taka bæði til innflutnings og dreifingar og skal þá einnig fylgja greinargerð um þau áhrif sem gera má ráð fyrir að dreifingin hafi á lífríkið . Umhverfisstofnun innheimtir gjald vegna vinnslu og afgreiðslu umsóknar um leyfi til að flytja inn og dreifa lifandi framandi lífverum . Gjaldið er 98.900 gr sbr. 24. gr. c . gjaldskrár nr. 535 / 2015 fyrir verkefni og þjónustu Umhverfisstofnunar með síðari breytingum . Hafi vinnsla og útgáfa leyfis í för með sé meiri kostnað fyrir Umhverfisstofnun en sem nemur gjaldi skv. 2. mgr. er heimilt að innheimta tímagjald fyrir slíka umframvinnu . Þegar ljóst er að útgáfa leyfis hefur í för með sér umframvinnu skal umsækjanda gerð grein fyrir umfangi þeirrar vinnu . Reikningur vegna frekari vinnu skal gefinn út þegar ákvörðun um útgáfu leyfis liggur fyrir . Þegar umsókn um innflutningsleyfi fyrir lifandi framandi lífveru berst Umhverfisstofnun skal stofnunin skv. 3. mgr. 63. gr. laga nr. 60 / 2013 um náttúruvernd leita umsagnar sérfræðinganefndar um framandi lífverur . Umsóknir eru ekki sendar til umsagnar fyrr en umsóknargjald hefur verið greitt . Fylgigögn með umsóknum Áhættumat skal ávallt fylgja umsóknum sbr. 2. mgr. 63. gr. náttúruverndarlaga . Umsækjanda er jafnframt heimilt að senda öll önnur viðeigandi gögn með umsókninni , svo sem heilbrigðisvottorð , upprunavottorð eða önnur gögn sem hjálpa við mat á því hvort að innflutningur eða dreifing lífverunnar sé til þess fallinn að ógna eða hafa veruleg áhrif á líffræðilega fjölbreytni . Vakin er athygli á því að þegar fluttar eru inn framandi lífverur er í sumum tilfellum nauðsynlegt að afla tvenns konar leyfis vegna innflutnings dýra og plantna . Þannig veitir sá ráðherra sem fer með lög nr. 54 / 1990 um innflutning dýra undanþágur frá innflutningsbanni 2. gr. þeirra laga og yfirdýralæknir getur vikið frá innflutningsbanni laganna og leyfi innflutning á gæludýrum og erfðaefni þeirra sem ekki teljast til nýrra dýrategunda eða erlendra stofna tegunda sem hér eru fyrir . Séu þessar tegundir framandi þarf jafnframt leyfi Umhverfisstofnunar til innflutningsins . Nánar upplýsingar um hvaða tegundir teljast framandi lífverur má nálgast hér . Um sérfræðinganefnd um framandi lífverur Ráðherra skipar til fjögurra ára ísenn sex manna nefnd sérfræðinga sem skal vera stjórnvöldum til ráðgjafar um innflutning og ræktun framandi tegunda og dreifingu lifandi lífvera . Náttúrufræðistofnun Íslands , Landbúnaðarháskóli Íslands , Líf - og umhverfisvísindastofnunn Háskóla Íslands og Hafrannsóknarstofnun tilnefna einn fulltrúa hver og Skógræktin og Landgræðslan tilefna sameiginlega einn fulltrúa .